Ζίβκο Ζίβκοβιτς

Ο **Ζίβκο Ζίβκοβιτς** (*Živko Živković,* σέρβικα κυριλλικά: Живко Живковић, 14 Απριλίου 1989) είναι Σέρβος επαγγελματίας  ποδοσφαιριστής τερματοφύλακας, που αγωνίζεται για την ομάδα του Παναιτωλικού. 

## Σταδιοδρομία σε συλλόγους

### Παρτιζάν Βελιγραδίου
Αφού ξεκίνησε με το σύλλογο της πατρίδας του Σλομπόντα Ούζιτσε, ο Ζίβκοβιτς εντάχθηκε στις ακαδημίες νέων της Παρτιζάν το 2005. Στη συνέχεια προήχθη στην πρώτη ομάδα την άνοιξη του 2007, πριν υπογράψει το πρώτο επαγγελματικό συμβόλαιο με το σύλλογο την 1η Ιουνίου 2007, για πέντε χρόνια. Αρχικά, αγωνίστηκε ως δανεικός με την Τελεόπτικ, πριν επιστρέψει στην Παρτιζάν. Έκανε το επίσημο ντεμπούτο του για το σύλλογο σε μια νίκη με 5-1 για το πρωτάθλημα εναντίον της ΟΦΚ Βελιγραδίου, στις 8 Δεκεμβρίου 2007, ερχόμενος από τον πάγκο στη θέση του τραυματία Ντάρκο Μπόζοβιτς. 

Το καλοκαίρι του 2008, για να κερδίσει περισσότερο χρόνο συμμετοχής και εμπειρία αγώνων, στάλθηκε δανεικός στη Μέταλατς Γκόρνι Μιλάνοβατς. Αμέσως έγινε ο βασικός τερματοφύλακας στην πρώτη του σεζόν στο σύλλογο, ενώ με την ομάδα του, προβιβάστηκε στη Σερβική SuperLiga. Την επόμενη σεζόν, την πρώτη του συλλόγου στην κορυφαία κατηγορία, ο Ζίβκοβιτς έχασε μόνο 1 από τους 30 αγώνες, βοηθώντας την ομάδα του να αποφύγει τον υποβιβασμό. 

Το καλοκαίρι του 2010, επέστρεψε στην Παρτιζάν, με την προοπτική να είναι ο εφεδρικός τερματοφύλακας, πίσω από τον Ράντισα Ίλιτς. Αποχώρησε από την 18μελή ομάδα, αφού ο Βλάντιμιρ Στοΐκοβιτς εντάχθηκε στο σύλλογο στα τέλη Αυγούστου του 2010. Τελικά, είχε μόλις μία συμμετοχή στο πρωτάθλημα και μία στο κύπελλο για τη σεζόν 2010-11. Το καλοκαίρι του 2011, πήγε πάλι δανεικός στη Μέταλατς Γκόρνι Μιλάνοβατς, έχοντας 13 συμμετοχές στο πρωτάθλημα της σεζόν 2011-12. 

Αφού έφυγε για δεύτερη φορά από τη Γκόρνι Μιλάνοβατς, ο Ζίβκοβιτς ξεκίνησε τη σεζόν 2012-13 στη Τελεόπτικ, προτού επιστρέψει στην Παρτιζάν τον Οκτώβριο του 2012, ως αντικαταστάτης του τραυματία Βλάντιμιρ Στοΐκοβιτς. Κατέγραψε μία συμμετοχή πρωταθλήματος μέχρι το τέλος της σεζόν, ενώ ο σύλλογος κέρδισε τον έκτο συνεχόμενο τίτλο του πρωταθλήματος. Την επόμενη σεζόν, έκανε το ντεμπούτο του σε διοργάνωση της ΟΥΕΦΑ, μπαίνοντας ως αλλαγή στη θέση του τραυματία Μίλαν Λούκατς, στον επαναληπτικό αγώνα του τρίτου προκριματικού γύρου του Τσάμπιονς Λιγκ εναντίον της Λουντογκόρετς, στις 6 Αυγούστου 2013. Κατάφερε να έχει τέσσερις συμμετοχές στο πρωτάθλημα της σεζόν 2013-14. 

Το φθινόπωρο του 2014, ήταν ακόμα ο δεύτερος τερματοφύλακας πίσω από το Μίλαν Λούκατς. Εμφανίστηκε μόνο στον πρώτο γύρο του Κυπέλλου Σερβίας, διατηρώντας μία ανέπαφη εστία σε μία εκτός έδρας νίκη με 1-0 επί της Μπεζάνιγια στις 24 Σεπτεμβρίου 2014. Ωστόσο, κέρδισε μία θέση στο βασικό σχήμα στην αρχή της ανοιξιάτικης περιόδου, όπου γρήγορα έγινε ένα αναντικατάστατο μέλος της ομάδας. Συνέχισε να παίζει τακτικά το φθινόπωρο του 2015, αλλά απομακρύνθηκε από το βασικό σχήμα μετά την άφιξη του νέου προπονητή Ιβάν Τόμιτς. 

### Ξάνθη
Στις 10 Ιουνίου 2016, ανακοινώθηκε ότι ο Ζίβκοβιτς υπέγραψε επίσημα με τη Ξάνθη. Έπαιξε και στα 90 λεπτά σε όλους τους 30 αγώνες της ομάδας του τη σεζόν 2016-17, δεχόμενος μόνο 25 γκολ. Την επόμενη σεζόν (2017-18), παρέμεινε ο βασικός τερματοφύλακας της Ξάνθης, δεχόμενος 29 γκολ σε 29 αγώνες. 

Στις 21 Απριλίου 2019, ο Ζίβκοβιτς ανακοίνωσε μέσω του λογαριασμού του στο facebook την απόφασή του να αποχωρήσει από το σύλλογο μετά τη λήξη του συμβολαίου του.

### ΠΑΟΚ
Στις 29 Ιουνίου 2019 ανακοινώθηκε από τον ΠΑΟΚ ως τερματοφύλακας με συμβόλαιο 2 ετών. Στην ομάδα της Θεσσαλονίκης ξεκίνησε σε πολλά παιχνίδια ως βασικός, μοιράζοντας τη θέση με τον έτερο τερματοφύλακα της ομάδας Αλέξανδρο Πασχαλάκη. Στο φινάλε της δεύτερης σεζόν του με τον ΠΑΟΚ (2020-2021), έφτασε στην κατάκτηση του κυπέλλου, με τον Δικέφαλο του Βορρά να επικρατεί στον τελικό με 2-1 επί του ΟΣΦΠ. Ο ίδιος δεν αγωνίστηκε, αποτελώντας τον αναπληρωματικό τερματοφύλακα της ομάδας.

Το 2022 ανανέωσε το συμβόλαιό του με την ομάδα για άλλα δύο χρόνια, ενώ για τις επόμενες τρεις σεζόν (2021-2022, 2022-2023, 2023-2024), αποτέλεσε τον αναπληρωματικό τερματοφύλακας της ομάδας της Θεσσαλονίκης, όπου και αγωνίστηκε σε λίγα παιχνίδια. Με την ομάδα του ΠΑΟΚ, τη σεζόν 2023-2024, έφτασε στην κατάκτηση του πρωταθλήματος. 

### Ανόρθωση
Το συμβόλαιο του Ζίβκοβιτς με την ομάδα του ΠΑΟΚ, έληξε το καλοκαίρι του 2024 και ο ίδιος ήρθε σε συμφωνία με την ομάδα της Ανόρθωσης από την Κύπρο, με συμβόλαιο ενός έτος. Για εκείνη την χρονιά, αποτέλεσε τον βασικό τερματοφύλακα της ομάδας. 

### Παναιτωλικός
Με τη λήξη του συμβολαίου του με την Ανόρθωση, επέστρεψε στην Ελλάδα και ήρθε σε συμφωνία με την ομάδα του Παναιτωλικού για έναν χρόνο. 

## Διεθνής σταδιοδρομία
Εκπροσώπησε τη Σερβία και Μαυροβούνιο στο Ευρωπαϊκό Πρωτάθλημα U17 του 2006, μαζί με τους συμπαίκτες του, Στέβαν Γιόβετιτς και Νίκολα Γκούλαν. Στη συνέχεια, εκπροσώπησε τη Σερβία U19 στο Ευρωπαϊκό Πρωτάθλημα U19 του 2007. Εν τω μεταξύ, έκανε το ντεμπούτο του για την Εθνική Σερβίας U21 σε μία νίκη με 6-2 επί της Κύπρου U21 στις 15 Μαΐου 2007. Ήταν επίσης μέλος της ομάδας που συμμετείχε στο Ευρωπαϊκό Πρωτάθλημα U21 του 2009. Προηγουμένως, εκπροσώπησε τη Σερβία U20 σε ένα διεθνές φιλικό τουρνουά στο Κατάρ.   

Στις 30 Μαΐου 2015, μετά τις συνεχείς εμφανίσεις του σε συλλογικό επίπεδο, έλαβε την πρώτη κλήση του για την Εθνική Σερβίας. Ήταν ο αναπληρωματικός τερματοφύλακας σε ένα φιλικό αγώνα εναντίον του Αζερμπαϊτζάν στις 7 Ιουνίου, καθώς και σε έναν αγώνα για την προκριματική φάση του Euro 2016 εναντίον της Δανίας στις 13 Ιουνίου. 

## Στατιστικά

: *Μέχρι τις 6 Ιανουαρίου 2026.*

## Διακρίσεις

; Παρτιζάν 

* Πρωτάθλημα Σερβίας: **(4)** 2007-08, 2010-11, 2012-13, 2014-15
* Κύπελλο Σερβίας: **(3)** 2007-08, 2010-11, 2015-16

; ΠΑΟΚ
* Πρωτάθλημα Ελλάδας:**(1)** 2023-24
* Κύπελλο Ελλάδος: **(1)** 2020-21

## Παραπομπές


## Εξωτερικοί σύνδεσμοι

* 
* 
* [ superleaguegreece.net  ] 
* Προφίλ στο Transfermarkt.com 

Κατηγορία:Σέρβοι ποδοσφαιριστές
Κατηγορία:Ποδοσφαιριστές από τη Σερβία και Μαυροβούνιο
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές Παρτιζάν Βελιγραδίου
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές ΦΚ Τελεόπτικ
Κατηγορία:Ποδοσφαιριστές ΦΚ Μέταλατς Γκόρνι Μιλανόβατς
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πρώτης Κατηγορίας Σερβίας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές ΠΑΟΚ Β
Κατηγορία:Ποδοσφαιριστές Ανόρθωσης
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Παναιτωλικού